open-index/open-wikipedia-markdown huggingface dataset:
Suuri pakaralihas

**Suuri pakaralihas** () on pakara-alueen suurin ja pinnallisin lihas. Se muodostaa pakaroiden näkyvän muodon ja on kehon voimakkain lonkan ojentaja. Tämä paksu, nelikulmainen lihas lähtee suoliluun pakarapinnasta, ristiluun ja häntäluun selkäpinnasta sekä ristiluun–häntäluun nivelsiteestä. Sen säikeet kiinnittyvät pääasiassa suoliluun–säären sidekaitaan ja reisiluun pakaraharjanteeseen. Osa säikeistä sulautuu leveän sidekaitaan kiristäjän kanssa. Hermotus tulee alemmalta pakarahermolta (L5–S2). Verenkierto saadaan ylemmältä ja alemmalta pakaravaltimolta, jotka ovat sisemmän suoliluusuonen haaroja.

Toiminnallisesti suuri pakaralihas on lonkkanivelen pääasiallinen ojentaja. Se mahdollistaa voimakkaita liikkeitä, kuten istumaan nousemisen, portaiden kiipeämisen, juoksemisen ja hyppäämisen ojentamalla reittä lonkassa. Ylä- ja keskiosan säikeet osallistuvat myös reisiluun loitonnukseen ja ulkokiertoon, kun taas alaosan säikeet auttavat lähentämisessä. Lihas vakauttaa lantion kävelyn aikana ja ylläpitää pystyasentoa istuessa tai seistessä.

Ihmisillä suuri pakaralihas on huomattavasti suurempi ja kehittyneempi verrattuna muihin kädellisiin, mikä heijastaa sen erikoistunutta roolia kaksijalkaisessa liikkumisessa ja kestävyysjuoksussa. Lihaksen heikkous tai surkastuminen voi johtaa liikkumiskyvyn heikentymiseen tai alaselkäkipuun.

## Lähteet

## Aiheesta muualla
Islam Pakistanissa

**Islam** on **Pakistanissa** valtion virallinen uskonto ja kansallisen identiteetin peruskivi.  Pakistan kuuluu maailman suurimpiin muslimimaihin, sillä sen väestö koostuu 252 miljoonasta ihmisestä, joista yli 96 % on muslimeja.  Suurimpia etnisiä ryhmiä ovat punjabit (39 %), pataanit (18 %) ja sindhit (15 %).

Pakistan syntyi vuonna 1947, kun hindujen ja muslimien väliset riidat pyrittiin ratkaisemaan jakamalla maa kahteen osaan samalla tavalla, kuin Palestiinassa tehtiin arabien ja juutalaisten kesken. Muslimivaltaisista alueista muodostettiin Pakistan ja hinduvaltaiset alueet jäivät Intian alaisuuteen. Poikkeukseksi jäi muslimienemmistöinen Kashmir, jonka Intia onnistui liittämään itseensä. Siitä muodostui maiden välisen konfliktin tärkein kohde. Jakautumiseen liittyi suuri muuttoliike, jonka kuluessa useimmat Intian keskiluokkaiset muslimit siirtyivät Pakistaniin. Vuonna 1971 Pakistan jakautui edelleen kahtia, kun Bangladesh irtautui siitä.  

Kun Pakistan perustettiin, tavoitteena oli maallinen parlamentaarinen demokratia. Toistuvat sotilaskaappaukset ja yhteiskunnan islamisoituminen ovat kuitenkin etäännyttäneet sitä tästä tavoitteesta. Maata koetelleet kiistat hindulaisen Intian kanssa sekä tribalistiset ja uskonnolliset konfliktit ovat tehneet sunni-islamista ainoan pakistanilaisia yhdistävän identiteetin. Sotilashallinnot ovat myös esiintyneet islamilaisina ja jopa hyväksyneet jihadistien tuen. Juntat ovat yleensä olleet lähellä punjabeita, mikä on lisännyt muiden ryhmien tyytymättömyyttä. Erimielisyyttä on vallinnut siitä, kuinka paljon tilaa tulisi antaa šarialle. Pakistanin liittosuhde USA:n kanssa Afganistanin sodassa ajoi valtion konfliktiin heimojen kanssa, mikä sai hallitukset tukemaan myös USA:n vihollisia.

Pakistan on kärsinyt massiivisesta islamilaisesta terrorista, jonka kohteina ovat olleet kristityt, hindut, sikhit, ahmadiyyat ja šiiat sekä sellaiset poliitikot, jotka ovat vastustaneet maan islamisoitumista. Terrori-iskujen uhriluku on pelkästään 2000-luvulla noussut kymmeniin tuhansiin. Pakistan on käytännössä täysin islamilainen ja Jacobsonin ja Deckardin mukaan maailman tribalistisin maa.

## Lähteet

* 
* 

### Viitteet
Nuorhivalaiset

**Nuorhivalaiset** () džadidistien muodostama poliittinen ryhmä Hivan kaanikunnassa. Kansanvalistusliikkeenä vuosina 1905–1907 alkanut ryhmä organisoitui puolueeksi vuonna 1914 Polvonniyoz Yusupovin johdolla. Sen tavoitteena oli kaaninvallan rajoittaminen, perustuslaillinen monarkia ja yleisen sivistystason kohottaminen.

Helmikuun vallankumouksen jälkeen vuonna 1917 nuorhivalaiset saivat kaani Asfandiyorxonin lupaamaan poliittisia ja yhteiskunnallisia uudistuksia. Heidän muodostamansa parlamentin puheenjohtajaksi valittiin Bobooxun Salimov ja pääministeriksi Husaynbek Matmurodov. Nuorhivalaiset, jotka olivat kaikki uzbekkeja, törmäsivät pian uzbekkien ja turkmeenien välisiin ristiriitoihin, Asfandiyorxon hajotti parlamentin ja pidätti sen johtajat. Maan todelliseksi hallitsijaksi nousi turkmeenien Jüneýit-kaani, joka teloitti pidätetyt toukokuussa 1918.

Vuoden 1918 alussa nuorhivalaiset muodostivat Taškentissa Polvonniyoz Yusupovin johtaman komitean, joka ryhtyi yhteistyöhön bolševikkien kanssa kaaninvallan kumoamiseksi. Puna-armeija valloitti Hivan helmikuussa 1920, minkä jälkeen kaanikunnan tilalle perustettiin Horezmin kansantasavalta.  Nuorhivalaiset johtivat sen kommunistista puoluetta, vallankumouskomiteaa ja hallitusta, kunnes puna-armeija syrjäytti heidät maaliskuussa 1921. Osa nuorhivalaisista pidätettiin ja teloitettiin, eräät liittyivät kapinallisiin tai pakenivat ulkomaille ja jotkut jatkoivat armahduksen jälkeen neuvostojärjestelmän rakentamista. 1930-luvulla useimmat heistä joutuivat Stalinin vainojen uhreiksi.

## Lähteet
Suuri valhe

**Suuri valhe** eli **iso valhe** () on totuuden räikeää vääristelyä tai harhaanjohtamista, jota käytetään pääosin poliittisen propagandan välineenä.

Saksankielistä ilmausta käytti ensimmäisen kerran Adolf Hitler kirjassaan *[[Taisteluni]]* (*Mein Kampf*, 1925). Tekniikka perustuu ajatukseen, että tarpeeksi suurta valhetta ei kyseenalaistettaisi, koska ihmiset eivät uskoisi, että kukaan kehtaisi valehdella niin törkeästi. Tarpeeksi toistettuna suuri valhe hyväksyttäisiin yleisenä totuutena.

## Natsien käytössä

Historioitsija Jeffrey Herfin mukaan natsit käyttivät suuren valheen ideaa kääntääkseen yleisen mielipiteen juutalaisia vastaan ja oikeuttaakseen holokaustin. Herf esittää, että natsi-Saksan propagandajohtaja Joseph Goebbels ja natsipuolue tosiasiassa käyttivät itse kuvailemaansa suuren valheen tekniikkaa ja että he käyttivät sitä muuttaakseen Euroopan pitkäaikaisen antisemitismin joukkomurhaksi. Herf väittää lisäksi, että natsien suuri valhe oli heidän valheellinen kuvauksensa Saksasta viattomana, piiritettynä kansakuntana, joka puolustautui ”kansainvälistä juutalaisuutta” vastaan. Natsit syyttivät juutalaisia ensimmäisen maailmansodan aloittamisesta. Natsit väittivät propagandassaan toistuvasti, että juutalaisilla oli suhteeton ja salainen valta Britanniassa, Venäjällä ja Yhdysvalloissa. Propagandassa levitettiin myös väitteitä, joiden mukaan juutalaiset olivat aloittaneet tuhoamissodan Saksaa vastaan, ja perusteltiin siten Saksan oikeutta tuhota juutalaiset itsepuolustuksena.

## Suuri valhe ja Donald Trump
Yhdysvaltojen presidentin Donald Trumpin puheista on käytetty luonnehdintaa ”suuri valhe” jo 1990-luvulla, jolloin Trumpin asianajaja sanoi *Vanity Fair* -lehden toimittajalle: ”Donald uskoo ison valheen teoriaan. Kun toistat mitä tahansa tarpeeksi monta kertaa, ihmiset alkavat uskoa sinua.”

## Katso myös
* Psykologinen manipulointi

## Lähteet
Hazorasp

**Hazorasp** on taajama ja samannimisen piirin hallinnollinen keskus Xorazmin alueella Uzbekistanissa. Se sijaitsee Amudarjan vasemman rannan tasangolla 56 kilometriä alueen pääkaupungista Urganchista kaakkoon. Taajamassa oli 18&nbsp;800 asukasta vuonna 2016

Hazorasp on yksi Horezmin keidasalueen vanhimmista asutuksista. Sen iranilaisperäinen nimi tarkoittaa ”tuhatta hevosta”, minkä uskotaan liittyvän sen lähellä sijainneen linnoituksen ratsumiehiin. Hazorasp mainitaan kukoistavana kauppakaupunkina 800–1200-lukujen persialaisten ja arabialaisten kirjoittajien teoksissa, ja 1700–1800-luvuilla se oli Hivan kaanikunnan toiseksi suurin kaupunki. Sen linnoitus on arkeologisten kaivausten perusteella peräisin ensimäisiltä vuosisadoilta ennen ajanlaskun alkua, minkä jälkeen se on rakennettu monta kertaa uudelleen.

Taajamassa toimii puuvilla- ja pienteollisuutta. Sen kautta kulkee Taškentista Urganchiin johtava maantie ja rautatie. Nähtävyyksiin kuuluu linnoituksen raunioiden lisäksi 1700-luvulla rakennettu moskeija.

## Lähteet
Vicky (nimi)

**Vicky** on naisen tai joskus miehen etunimi, alun perin lempinimimuoto naisennimestä *[[Viktoria|Victoria]]* tai miehennimestä *[[Victor]].*

## Tunnettuja Vickyjä

* Vicky Binns (s. 1982), brittiläinen näyttelijä
* Vicky Chandhok (s. 1957), intialainen kilpa-ajaja
* Vicky Holland (s. 1986), englantilainen triathlonisti
* Vicky Kaushal (s. 1988), intialainen näyttelijä
* Vicky Krieps (s. 1983), luxemburgilais-saksalainen näyttelijä
* Vicky Latta (s. 1951), uusiseelantilainen kenttäratsastaja
* Vicky Leandros (s. 1949), kreikkalainen laulaja
* Vicky Losada (s. 1991), espanjalainen jalkapalloilija
* Vicky López (s. 2006), espanjalainen jalkapalloilija
* Vicky McClure (s. 1983), englantilainen näyttelijä
* Vicky Ntetema, tansanialainen toimittaja ja ihmisoikeusaktivisti
* Vicky Piria (s. 1993), italialainen moottoriurheilija
* Vicky (Virve) Rosti (s. 1958), suomalainen pop-, rock- ja iskelmälaulaja ja sanoittaja
* Vicky Sunohara (s. 1970), kanadalainen jääkiekkoilija
* Vicky Vette (s. 1965), norjalais-kanadalainen pornonäyttelijä

### Kuvitteellisia Vickyjä

* Vicky, ilkeä lastenvahti piirrossarjassa Timmy ja haltijakummit
* Vicky, yksi päähenkilöistä Woody Allenin elokuvassa Vicky Cristina Barcelona

## Lähteet
Edmund Kretschmer

**Edmund Kretschmer** (31. elokuuta 1830 Ostritz – 13. syyskuuta 1908 Dresden, Saksa) oli saksalainen oopperasäveltäjä. Hän toimi Dresdenissä hoviurkurina 1854–1901 ja johti useita laulukuoroja. Hänen tunnetuimpia sävellyksiään ovat varhaiset oopperat *[[Die Folkunger]]* ja *[[Heinrich der Löwe]]*.

Kretschmerin *Die Folkungerin* ”Kruunajaismarssia” esitettiin aikoinaan Suomessakin. Kun Musikaliska föreningen esitti sen kevätkonsertissaan vuonna 1885, *[[Vasabladet]]* kertoi Kretschmeristä muutamin sanoin, koska "ehkä moni näkee tämän nimen ensimmäisen kerran". Kun Kretschmer kuoli, *[[Hufvudstadsbladet]]* kertoi siitä lukijoille neljän päivän kuluttua. 

## Lähteet

## Aiheesta muualla
Punainen suorakaidesumu

**Punainen suorakaidesumu** (HD 44179) on esiplanetaarinen sumu Yksisarvisen tähdistössä. Nimensä mukaisesti se näyttää punaiselta suorakaiteelta.

## Lähteet
Gunnel Wadner

**Gunnel Hilda Maria Wadner** (8. tammikuuta 1921 Tukholma – 16. elokuuta 2008 Tukholma) oli ruotsalainen näyttelijä. Hän näytteli kymmenissä elokuvissa vuosina 1939–1978.
## Lähteet
Barbro Larsson

**Barbro Eva Linnéa Larsson** (8. tammikuuta 1931 Tukholma – 9. tammikuuta 2025 Tukholma) oli ruotsalainen näyttelijä ja ohjaaja. Hän näytteli parissakymmenessä elokuvassa vuosina 1949–1970.
## Lähteet

## Aiheesta muualla
Lydia Sandgren

**Lydia Sandgren** (s. 1987) on ruotsalainen kirjailija ja psykologi. Hänen esikoisromaaninsa *Samlade verk* ilmestyi vuonna 2020 ja palkittiin August-palkinnolla.

Sandgren varttui Hyssnassa ja muutti lukioikäisenä Göteborgiin. Hänet valittiin vuoden göteborgilaiseksi vuonna 2025.
## Bibliografia
* *Samlade verk* (2020)
* *Artens överlevnad* (2025)
## Lähteet

## Aiheesta muualla
Benkt-Åke Benktsson

**Benkt-Åke Benktsson** (6. tammikuuta 1907 Halmstad – 8. tammikuuta 1957 Malmö) oli ruotsalainen näyttelijä. Hän oli kiinnitettynä Göteborgin kaupunginteatteriin vuosina 1934–1953 ja siirtyi sen jälkeen Malmön kaupunginteatteriin.
## Lähteet

## Aiheesta muualla
Jill Freud

**Jill Freud** (1927 – 24. marraskuuta 2025) oli englantilainen näyttelijä.

Freud teki vuosikymmeniä pitkän uran näyttelijänä. Yksi hänen varhaisista rooleistaan oli Jack Leen ohjaamassa elokuvassa *The Woman in the Hall* vuonna 1947. Nykyisin muistettu rooli oli jouluelokuvassa ''Rakkautta vain'' (*Love Actually*, 2003). Elokuvan ohjaaja Richard Curtis oli hänen vävynsä. 

Näyttelemisen lisäksi Freud johti teatteritoimintaa eri teattereissa vuosikymmenten ajan. Hän sai työstään näyttelemisen ja teatterin parissa kunniatohtorin tittelin East Anglian yliopistosta vuonna 2021.

Freud syntyi Lontoossa ja oli alkuperäiseltä nimeltään June Flewett. Toisen maailmansodan aikana hän pakeni Oxfordiin ja työskenteli kotiapulaisena kirjailija C. S. Lewisin ja tämän veljen talossa. Lewis käytti Freudia Lucy-tytön esikuvana Narnia-kirjoissaan, ja tuki tämän opintoja teatterikoulussa. Valmistuttuaan Freud sai rooleja West Endissä ja televisiossa, missä hän käytti nimeä Jill Raymond. Hän meni vuonna 1950 naimisiin Clement Freudin kanssa ja he saivat viisi lasta.

## Lähteet
Jamahal Hill

**	Jamahal Alexander Hill** (s. 19. toukokuuta 1991 Chicago, Illinois) on yhdysvaltalainen alemman raskaansarjan vapaaottelija. Hän oli UFC:n alemman raskaansarjan mestari 2023.

## Saavutukset
;UFC
*Alemman raskaansarjan mestaruus (kerran)
*Illan suoritus (kahdesti, vs. Jimmy Crute, Johnny Walker)
*Illan kamppailu (kahdesti, vs. Thiago Santos, Glover Teixeira)

## Ammattilaisottelut

## Muualla
Hill on pelattavana hahmona vapaaottelupeleissä *[[EA Sports UFC 4]]* (2020) ja *[[EA Sports UFC 5]]* (2023).

## Lähteet
Hans Asplund

**Hans Asplund** (16. elokuuta 1921 Tukholma – 8. tammikuuta 1994 Lund) oli ruotsalainen arkkitehti. Hän toimi Lundin teknillisen korkeakoulun professorina vuosina 1966–1987. Asplundin tunnetuimpia töitä on Eslövin kansalaistalo. Hänen isänsä oli Gunnar Asplund.

## Lähteet

## Aiheesta muualla
Kustaa Tuohimaa

**Kustaa Tuohimaa** (s. 23. heinäkuuta 1997 Helsinki) on suomalainen näyttelijä. Hän on esiintynyt muun muassa elokuvassa *[[95 (elokuva)|95]]*, jossa hän näytteli Jere Lehtistä. Tuohimaa on vieraillut myös TV-sarjoissa kuten *[[Syke (televisiosarja)|Syke]]* ja *[[Sisäilmaa]]*. Hän on ollut kiinnitettynä Imatran kaupunginteatteiin vuodesta 2023.

Tuohimaa on opiskellut näyttelijäksi Tanskassa ja puhuu sujuvaa tanskaa. Hän on esiintynyt myös Tanskan TV2:n *Stormester* -ohjelmassa. 

Ennen näyttelijäntyön opintojaan Tuohimaa pelasi vuoden ammattilaisena jääkiekkoa Espanjassa. Hän lähti Jokereiden A-junioreista vuodeksi Espanjan pyreneillä sijaitsevaan Puigcerdà:han pelaamaan sekä valmentamaan. Hän puhuu myös espanjaa sekä katalaania.

Tuohimaa on jääkiekkosuvun vesa. Maalivahti ja olympiavoittaja Frans Tuohimaa on hänen veljensä.  

## Lähteet
Lallukan hautamuistomerkki

**Lallukan hautamuistomerkki** on Emil Wikströmin vuonna 1919 Viipuriin tekemä Juho Lallukan ja hänen vaimonsa Marian hautamuistomerkki. Ristimäen hautausmaalta Viipurista muistomerkki siirrettiin Lappeenrantaan vanhan hautausmaan pohjoisreunalle vuonna 1986.

## Lähteet
Valfrid Karlson

**Axel Magnus Valfrid Karlson** (26. tammikuuta 1855 Tukholma – 1935) oli ruotsalainen arkkitehti. Hän voitti arkkitehtikilpailut Tukholman oopperatalosta ja valtiopäivätalosta, mutta hänen ehdotustaan ei kummassakaan lopulta toteutettu.
## Töitä

Stuckatörens hus, detalj.jpg|Rapparin talo (Stuckatörens hus), David Bagares gata 10 (1884)
Laurinska huset 2006.jpg|Laurinska huset, Bellmansgatan 6 (1891)
Rikdagshus, Valfrid Karlson.jpg|Karlsonin voittoisa ehdotus Ruotsin valtiopäivätaloksi

## Lähteet

## Aiheesta muualla
Guje Lagerwall

**Gunn-Marie ”Guje” Hjöril Imber Lagerwall** (o.s. **Sjöström**; 13. tammikuuta 1918 Tukholma – 8. tammikuuta 2019) oli ruotsalainen näyttelijä. Hän näytteli kahdeksassa elokuvassa vuosina 1942–1955.
## Lähteet

## Aiheesta muualla
Kreuzer

**Kreuzer** tarkoittaa muun muassa seuraavia:

## Sukunimi
* Chiara Kreuzer, (o.s. Hölzl, s. 1997), itävaltalainen mäkihyppääjä
* Hermann Kreuzer, saksalainen rugbynpelaaja
* Oscar Kreuzer, (1887–1968), saksalainen tennispelaaja

## Muut
* Kreuzer, rahayksikkö

## Katso myös
* Baden-Fehldruck 9 Kreuzer -virhepainama, Badenin suurherttuakunnassa vuonna 1851 julkaistuissa postimerkeissä
Ugandan yleisvaalit 2026

**[[Uganda]]n yleisvaalit 2026** järjestettiin 15. tammikuuta. Niissä valittiin 529 paikkaa parlamenttiin sekä presidentti.

Ihmisoikeusjärjestö Amnesty Internationalin mukaan viranomaiset häiritsivät opposition kampanjointia hajottamalla heidän vaalitilaisuuksiaan ja suorittamalla mielivaltaisia pidätyksiä.

## Parlamenttivaalit
Parlamentti koostuu 529 edustajasta, joista 353 valitaan viiden vuoden välein enemmistövaaleilla. Lisäksi valitaan 146 naisedustajaa piirikunnittain ja 30 erityisryhmien – nuorten, kehitysvammaisten, armeijan, ammattiliittojen ja vanhusten – edustajaa. Vaaleissa äänioikeus- ja ehdolleasettumisikäraja on 18 vuotta. Äänestyspakkoa ei ole.

Valtapuolue NRM sai parlamenttiin 358 paikkaa ja oman enemmistön.

## Presidentinvaalit
Presidentinvaaleissa oli kahdeksan ehdokasta. Vuodesta 1986 hallinneen istuvan presidentin Yoweri Musevenin päähaastaja oli Bobi Wine. Tullakseen valituksi ensimmäisellä kierroksella ehdokkaan oli saatava enemmistö äänistä. Muussa tapauksessa olisi järjestetty toinen kierros.

Museveni voitti ensimmäisellä kierroksella 72 prosentin ääniosuudella. Toiseksi tullut Bobi Wine sai 25 prosenttia äänistä.
## Lähteet
Kreutzer

**Kreutzer** tarkoittaa muun muassa seuraavia:

## Sukunimi
* Conradin Kreutzer (1780–1849), saksalainen säveltäjä ja kapellimestari
* Daniel Kreutzer (s. 1979), saksalainen jääkiekkoilija
* Leonid Kreutzer (1884–1953), pianisti ja kapellimestari
* Rodolphe Kreutzer (1766–1831), ranskalainen säveltäjä, viulisti, kapellimestari ja pedagogi

## Muut
* The Kreutzer Sonata, Herbert Brenonin ohjaama yhdysvaltalainen elokuva
* Kreutzer-sonaatti, Beethovenin viulusonaatti nro 9 

## Katso myös
* Kreuzer, rahayksikkö
En spjutkastares visor

**En spjutkastares visor** on Cornelis Vreeswijkin vuonna 1980 julkaisema musiikkialbumi, jolla hän tulkitsee ruotsiksi erityisesti suomalaisen Tapio Rautavaaran tunnetuksi tekemiä lauluja. Niiden lisäksi mukana on kaksi Georg Malmsténin kappaletta sekä yksi Oskar Merikannon ja yksi Konsta Jylhän sävellys. Albumin nimi, suomeksi ”Keihäänheittäjän lauluja”, viittaa Rautavaaran huippu-urheilutaustaan ja keihäänheiton suosioon Suomessa muutenkin. 

Levy äänitettiin Helsingissä suomalaisten ja ruotsalaisten muusikoiden avulla. Albumin tuottajina toimivat Pauli Virta ja Jaakko Salo.

## Vastaanotto
*Helsingin Sanomissa* Lauri Karvonen piti uutuusalbumia uhkarohkeana kokeiluna yhdistää suomalaiset jäyhän miehekkäät laulelmat sarkastisista musiikillisista parodioistaan tunnetun hollantilais-ruotsalaisen Vreeswijkin tyyliin. Kokeilu on hänestä kuitenkin onnistunut: Vreeswijkin ja Raimo Henrikssonin kepeät sovitukset ovat hieman suomalaisversioita nopeampia, ja Vreeswijkin yllätyksellinen fraseeraustapa luistaa hyvin eteenpäin. Laulujen tarinoiden ruotsinnoksiakin Karvonen piti enimmäkseen onnistuneina, paitsi että ”Päivänsäde ja menninkäinen” on päässyt latistumaan ja ”Tuopin jäljet” hieman vinksahtamaan perusajatukseltaan.

## Kappaleet
Kaikki ruotsinkieliset sanoitukset on tehnyt Vreeswijk hänen avukseen laadittujen raakakäännösten pohjalta. Vreeswijkin apuna sovitusten teossa oli Raimo Henriksson.

### A-puoli
#
#
#
#
#
#

### B-puoli
#
#
#
#
#
#

## Muusikot
*Cornelis Vreeswijk – laulu ja kitara
*Owe Gustavsson – basso
*Conny Söderlund – kitara
*Ilpo Kallio – rummut
*Juhani Aaltonen – huilu ja tenorisaksofoni
*Markku Johansson – trumpetti
*Tom Bildo – pasuuna
*Jari Lappalainen – viulu
*Aaro Kurkela – harmonikka
*Olli Ahvenlahti – piano ja sähköpiano
*Jorma Ylösen jousisoittajat

## Lähteet
Chevalier (1893)

**Chevalier** oli Ranskan laivaston torpedovene ().

## Valmistus
Normandin suunnittelema alus perustui *[[Avant-Garde (1889)|Avant-Gardeen]]*. Laivasto tutustui 14. huhtikuuta 1891 suunnitelmiin, jolloin Normand takasi vastaanottokokeissa 24,5 solmun maksiminopeuden 2&nbsp;200 hevosvoimalla.

Alus tilattiin 8. heinäkuuta 1891 Le Havresta Chantiers et Ateliers Augustin Normandilta, jossa köli laskettiin 31. heinäkuuta. Alus laskettiin vesille 15. kesäkuuta 1893. Se oli koeajoissa elokuusta syyskuuhun 1893.

## Palvelus
Vuonna 1894 alus oli Escadre de la Méditerranéessa, josta se siirrettiin vielä samana vuonna Toulonissa reserviin. Osallistuessaan sotaharjoitukseen heinäkuussa 1896 se upotti yöllä 9.–10. heinäkuuta törmäämällä *Audacieux’n*. Alus siirrettiin 1897 reservidivisioonaan, kunnes se otettiin palvelukseen 1898 Escadre de la Méditerranéessa. Alus palautettiin reserviin 1900 Toulonissa ja oli 1902–1904 kattiloiden vaihdossa, jolloin sille asennettiin Guyot-Du Temple -kattilat.

Alus oli 1905 tukikohta-aluksena Kreetalla Soúdanlahdella, josta se siirrettiin vielä samana vuonna Välimeren 1. torpedovenelaivueeseen. Alus siirrettiin 1911 Toulonissa reserviin. Ensimmäisessä maailmansodassa se oli Toulonin merialueen ja provinssin partiovenedivisioonassa. Alus poistettiin palveluksesta kesäkuussa 1919 ja laivaston päälistalta maaliskuussa 1920 sekä asetettiin myyntiin Toulonissa. Aluksen runko myytiin 6. toukokuuta 1920 Toulonissa. Se poistettiin laivastoluettelosta 1. lokakuuta 1920.

## Lähteet
*
*

### Viitteet
Campinas (1895)

**Campinas** oli Ranskan laivaston lentokoneiden emälaiva ensimmäisessä maailmansodassa.

## Valmistus
Chargeurs Réunis yhtiö tilasi aluksen Chantiers et Ateliers de la Loirelta Saint-Nazairesta, jossa köli laskettiin 1895. Alus laskettiin vesille 16. marraskuuta 1895. Alus operoi yhtiön reitillä Bordeaux–Matadi–Dakar. Laivasto pakko-otti aluksen 8. maaliskuuta 1915 Pauillacissa.

## Palvelus
Alus oli Armée d’Orientin joukkojenkuljetusaluksena sekä Thessalonikissa varastoaluksena ja sukellusveneverkonlaskijana. Alus muutettiin 29. tammikuuta – 16. maaliskuuta 1916 Port Saidissa lentokoneiden emälaivaksi. Muutostöiden jälkeen alukselle voitiin sijoittaa neljästä kuuteen kellukekonetta (Nieuport 80/100cv ja myöhemmin FBA 110/130cv). Alus vastaanotti Port Saidissa Nieuportit.

Alus oli 14. huhtikuuta Maltalla korjattavana, minkä jälkeen se vapautti 22. huhtikuuta Britannian kuninkaallisen laivaston *HMS Annen*, joka operoi Argostólin edustalla (Kefalonia). Alus lähti 7. heinäkuuta Touloniin, jossa sille siirrettiin neljä taittuvin siivin varustettua FBA-lentokonetta, jotka korvattiin myöhemmin uudemmilla FBA-koneilla. Alus oli tämän jälkeen Mílos-Argostólin toiminta-alueella.

Vuoden 1917 alusta  aluksella koulutettiin uusia lentäjiä. Lentokoneiden poiston jälkeen alus kuljetti hiiltä hajallaan oleviin tukikohtiin ja aluksille. Kesäkuussa 1917 kahakoinnin Kreikan kanssa alettua aluksen lentokoneet valvoivat Korintin kanavaa ja Ateenan tasankoa. Alus ajoi karille 15. lokakuuta Patraksenlahdella, mutta vauriot jäivät vähäisiksi. Aluksen lentokoneet havaitsivat miinakenttiä erityisesti Míloksen alueella. Alus, joka todettiin kykenemättömäksi toimimaan laivaston pääosan mukana, jatkoi tiedustelutehtävissä. Santorínilla havaittua sukellusvenettä vastaan ei voitu hyökätä voimakkaan aallokon estettyä lentotoiminnan. Lentokoneet eivät tavoittaneet 20. heinäkuuta 1918 aluksen yli lentänyttä zeppeliiniä.

Alus teki 9. marraskuuta viimeisen miinatiedustelutehtävän Aleksandrettan edustalla. Se saapui 14. marraskuuta Korfulle, jossa aluksella olleet yhdeksän FBA 130 cv Clerget -kellukekonetta siirrettiin maihin 23. marraskuuta. Alus poistettiin laivaston palveluksesta 1919 ja palautettiin alkuperäiselle omistajalle. Vuodesta 1925 alus oli rannikonkartoituksessa Indokiinassa, kunnes se myytiin elokuussa 1929 romutettavaksi.

## Lähteet
*
*

### Viitteet
Kristensen

**Kristensen** on muun muassa seuraavien henkilöiden sukunimi:

* Emil Kristensen (s. 1992), tanskalainen jääkiekkopuolustaja
* Erling Kristensen (1893–1961), tanskalainen kirjailija
* Evald Tang Kristensen (1843–1929), tanskalainen kansanrunouden kerääjä
* Finn Kristensen (s. 1936), norjalainen työväenpuolueen poliitikko, ministeri, yritysjohtajat
* Henrik Dam Kristensen (s. 1957), tanskalainen sosiaalidemokraattinen poliitikko, ministeri 
* Knud Kristensen (1880–1962), tanskalainen poliitikko, pääministeri
* Mirjam Kristensen  (s. 1978), norjalainen kirjailija
* Rasmus Kristensen (s. 1997), tanskalainen jalkapalloilija
* Thor Kristensen (s. 1980), tanskalainen soudun olympiavoittaja
* Thorkil Kristensen (1899–1989), tanskalainen kansantaloustieteen professori, Venstre-puolueen poliitikko ja tulevaisuudentutkija
* Tom Kristensen (s. 1967), tanskalainen kilpa-autoilija
Vicky

**Vicky** voi tarkoittaa seuraavia:

* Vicky, etunimi
* Vicky, Virve Rosti, *Vicky Rosti* (s. 1958), suomalainen laulaja ja sanoittaja
* Vicky, Vicky Rostin esikoisalbumi vuodelta 1975.
Nord (1898)

**Nord** oli Ranskan laivaston Nord-luokan lentokoneiden emälaiva ensimmäisessä maailmansodassa.

## Valmistus
Chemins de Fer du Nord -yhtiö tilasi junalautan Englannin kanaalin liikenteeseen Chantiers et Ateliers de la Loirelta Saint-Nazairesta, missä köli laskettiin 1897. Alus laskettiin vesille seuraavana vuonna ja luovutettiin tilaajalle huhtikuussa 1899. Britannian punainen risti vuokrasi aluksen lokakuussa 1914. Ranskan laivasto pakko-otti aluksen 22. marraskuuta 1915 Calais’ssa.

## Palvelus
Alus sijoitettiin Cherbourgiin 2re Escadre légèreen apuristeilijäksi. Se muutettiin lentokoneiden emälaivaksi ja palautettiin palvelukseen 5. huhtikuuta 1916, jolloin alukselle oli sijoitettu lentokalustona FBA 110 cv. Elokuusta lokakuuhun alus etsi miinakenttiä ja sukellusveneitä ilman merkittäviä tuloksia, koska lentokoneet olivat herkkiä rikkoutumaan ja aluksella tai lentokoneissa ei ollut minkäänlaisia havaintovälineitä. Elokuun lopun ja syyskuun alun alus oli Saint-Nazairessa, mutta sen lentokoneet kykenivät vain yhteen tiedustelulentoon.

Alus saapui 11. syyskuuta Brestiin, missä operaatiot keskeytettiin moottoriöljyn puutteen vuoksi 22. syyskuuta. Aluksen lentokoneet siirrettiin 17.–28. lokakuuta maihin Dunkerquessa, minkä jälkeen alus oli ainoastaan satunnaisesti emälaivana. Sodan lopun alus oli miinanraivaajana. Alus palautettiin 1919 omistajillen ja tuhoutui haaksirikkouduttuaan 1923.

## Lähteet
*
*
*

### Viitteet
Krieger

**Krieger** tai **Kriéger** tarkoittaa muun muassa seuraavia:

* Kriéger, ranskalainen automerkki

## Sukunimi
* Adam Krieger (1634–1666), saksalainen urkuri, kapellimestari ja säveltäjä
* Ali Krieger (s. 1984), yhdysvaltalainen jalkapalloilija
* Andreas Krieger (s. 1965), saksalainen kuulantyöntäjä
* Andreas Fredrik Krieger (1817–1893), tanskalainen oikeustieteilijä ja poliitikko
* Georges Kriéger (1885–1914), ranskalainen urkuri ja säveltäjä
* Hans Krieger (1929–2005), saksalainen kemisti ja professori
* Johann Krieger (1651–1735), saksalainen urkuri ja säveltäjä
* Louis Antoine Krieger (1868–1951), Kriéger-automerkin valmistajan perustaja
* Murilo Sebastião Ramos Krieger (s. 1943), brasilialainen roomalaiskatolinen arkkipiispa
* Paule Posener-Kriéger (1925–1996), ranskalainen egyptologi
* Robby Krieger (s. 1946, yhdysvaltalainen rockkitaristi

## Katso myös
* Manzarek–Krieger, yhtye
* *[[Robbie Krieger & Friends]]*, Robby Kriegerin ensimmäinen sooloalbumi
Tapio Virvalo

**Tapio Kalevi Virvalo** (s. 17. marraskuuta 1941 Tampere) on suomalainen koneautomaation emeritusprofessori.

Tapio Virvalo syntyi työnjohtaja Martin Virvalon ja konttoristi Irja Lindin perheeseen. Hän avioitui farmaseutti Tuula Elorannan kanssa 1967. Virvalo tuli ylioppilaaksi Tikkurilan yhteiskoulusta 1962 ja valmistui Teknillisestä korkeakoulusta diplomi-insinööriksi 1967. Tekniikan lisensiaatin tutkinnon hän suoritti Tampereen teknillisessä korkeakoulussa 1973 ja väitteli siellä tekniikan tohtoriksi 1995.

Virvalo oli Tamrockin tutkimusinsinööri 1969, Hydrauli Oy:n myyntipäällikkö vuodesta 1969 ja Rosenlewin suunnittelupäällikkö 1975–1976. Tampereen teknillisen korkeakoulun koneautomaation professoriksi häne nimitettiin 1975. 

## Lähteet
Evald Tang Kristensen

**Evald Tang Kristensen** (24. tammikuuta 1843 Nørre Bjert Sogn, Tanska – 8. huhtikuuta 1929 Mølholm, Tanska) oli tanskalainen kansanrunouden kerääjä.

Kristensen kiinnostui jo kouluaikana kansanrunoudesta, ja hän alkoi keräystyönsä toimiessaan opettajana maaseudulla. Hän kirjoitti muistiin aluksi etupäässä lauluja, joita hän julkaisi ensi kerran 1868 nimellä *Jydske Folkeviser og Toner*. Hän sai 1888 vuotuisen apurahan, joten saattoi jättää opettajantoimensa ja keskittyä yksinomaan kansanrunouden keräämiseen ja julkaisemiseen, ja tuloksena oli laaja kokoelma kansanrunoutta. Vuosina 1884–1890 hän julkaisi aikakauskirjaa *Skattegraveren*, joka sekin pääasiallisesti sisälsi kansanrunoutta. Hänen käsikirjoituskokoelmansa säilytetään Kööpenhaminan kuninkaallisessa kirjastossa.

## Julkaisuja
* *Jydske Folkeviser og Toner* (1868) (Verkossa)
* *Jydske Folkeminder* (15 nid.)
* *Danske Sagn* (7 nid.)
* *Gamle Folks Fortællinger om det jydske Almueliv* (useita niteitä.)

## Lähteet

## Aiheesta muualla
Nord-luokka

**Nord-luokka** oli Ranskan laivaston kahden pakko-otetuista junalautoista muutetun lentokoneiden emälaivan  muodostama alusluokka. 

## Alukset

## Lähteet
*
*
*

### Viitteet
Shanghai (täsmennyssivu)

**Shanghai** voi tarkoittaa seuraavia:

* Shanghai, Kiinan suurin kaupunki
* Shanghai Automotive Industry Corporation, nyk. *SAIC Motor*, kiinalainen autoteollisuuskonserni 
* Shanghai, Mikael Håfströmin ohjaama elokuva vuodelta 2010
* Shanghai, korttipeli
* 2197 Shanghai, päävyöhykkeen asteroidi.
Chevalier

**Chevalier** tarkoittaa muun muassa seuraavia:

## Sukunimi
* Anaïs Chevalier-Bouchet (s. 1993), ranskalainen ampumahiihtäjä ja olympiamitalisti
* Lucas Chevalier (s. 6.2001), ranskalainen jalkapallomaalivahti
* Marcel Chevalier (1921–2008), viimeinen ranskalainen pyöveli
* Maurice Chevalier (1888–1972), ranskalainen näyttelijä
* Tracy Chevalier (s. 1962), yhdysvaltalainen kirjailija

## Muut
* Chevalier (1893), Ranskan laivaston torpedovene
* FS Chevalier Paul (1932), Ranskan laivaston 1933 valmistunut Vauquelin-luokan hävittäjä
* FS Chevalier Paul (D626), Ranskan laivaston 1956 palvelukseen otettu Surcouf-luokan hävittäjä
* FS Chevalier Paul (D621), Ranskan laivaston 2009 palvelukseen otettu Horizon-luokan fregatti
* *[[Operaatio Chevalier]]*, Juhan-Ville Kaarnakarin sotatrilleri
* *chevalier*, suom. ritari, useiden ritarikuntien, mm. Ranskan Kunnialegioonan luokka
Pas-de-Calais (1898)

**Pas-de-Calais** oli Ranskan laivaston Nord-luokan lentokoneiden emälaiva ensimmäisessä maailmansodassa.

## Valmistus
Chemins de Fer du Nord -yhtiö tilasi junalautan Englannin kanaalin liikenteeseen Chantiers et Ateliers de la Loirelta Saint-Nazairesta. Alus laskettiin vesille 1898 ja luovutettiin tilaajalle huhtikuussa 1899. Ranskan laivasto pakko-otti aluksen 3. elokuuta 1914 Cherbourgissa.

## Palvelus
Alus sijoitettiin Cherbourgiin 2re Escadre légèreen apuristeilijäksi. Alus oli aluksilta tapahtuvan lentotoiminnan koealuksena, kun suunniteltiin Zeebruggen kanavan ja satama-alueen pommitusta. Kokeet toteutettiin 22. kesäkuuta 1915 Dunkerquessa FBA 110cv Clerget’llä, mutta ranskalaiset luopuivat suunnitelmasta lentokoneen heikkouden vuoksi. Alkuvuodesta 1916 alus muutettiin toimimaan neljällä FBA 100cv Clerget’llä. Muutostyöt saatiin päätökseen 4. huhtikuuta. Alukselle sijoitettiin vain kaksi lentokonetta sen operoidessa lokakuuhun 1916 La Haguen ja La Pallicen välisellä alueella. Aluksen tehtävänä oli ohjata miinanraivaajia mahdollisesti miinoitetuille alueille sekä seurata kanaalin liikennettä. Lisäksi esitettiin lentokoneiden käyttöä sukellusveneiden havaitsemisessa, mutta lentokoneet olivat liian hitaita ja tunnistamisvaikeudet aiheuttivat vääriä hälytyksiä. Lokakuun jälkeen alukselle annetuista tehtävistä luovuttiin. Alus palautettiin 1919 omistajillen ja romutettiin 1923.

## Lähteet
*
*
*

### Viitteet
Oselottihai

**Oselottihai** (*Poroderma pantherinum*) tai **pantterihai** on kissahaihin kuuluva kalalaji. Lajia tavataan Etelä-Afrikan rannikolta.

## Koko ja ulkonäkö
Oselottihai voi kasvaa 73–85 cm pitkäksi. Laji on ruumiinrakenteeltaan pitkänomainen ja muihin lähisukulaisiin verrattuna tukevahko. Kuonossa on kaksi pitkää viiksisäiettä. Kalalla on kaksi takaevää, jotka sijaitsevat ruumiin takaosasa. Taaempi selkäevä on etumaista pienempi. Oselottihain pyrstöevä on suhteellisen lyhyt. Lajin silmillä on vilkkuluomi. Oselottihai on pohjaväriltään ruskehtavan harmaa ja sillä on kolme kuviointimuotoa. Kuvioita voivat olla tummat renkaat, pilkut ja juovat.

## Levinneisyys ja elintavat
Oselottihaita tavataan Länsi-Kapista KwaZulu-Nataliin ulottuvalta alueelta. Laji on yöaktiivinen ja elää kivikkoisilla koralliriutoilla, hiekkapohjaisilla alueilla ja kelppimetsissä. Sen ravintoa ovat kalat, äyriäiset, mustekalat ja monisukasmadot. Kalan lisääntymiskausi on todennäköisesti ympärivuotinen ja naaras laskee kerrallaan kaksi munakoteloa. 

Osellottihaita pyydystetään yleisöakvaarioihin, ja sen on yleinen laji niissä.

## Lähteet
Haucourt (Seine-Maritime)

**Haucourt** on kunta Pohjois-Ranskassa Seine-Maritimen departementissa Normandian alueella. Se sijaitsee noin 56 kilometriä Dieppen kaupungista kaakkoon.

Haucourt rajoittuu etelässä Pays de Brayn alueeseen, ja suuri osa alueesta sijaitsee Picardien kalkkikivitasangolla. Maatilat ovat ryhmittyneet pieniksi kyliksi, ja piikiveä on käytetty paljon rakennuksissa ja kirkoissa. Saint Leonardin kirkko on peräisin 1100- ja 1200-luvuilta, ja sitä laajennettiin 1500-luvulla. Kirkon vieressä on ollut 1400-luvulla rakennettu Château d’Haucourt. Rakennusta ei ole enää olemassa, ja vain portinpielet muistuttavat rakennuksesta.

Villedieun kylässä sijaitsi temppeliherrojen komennuskunta, ja 1100-luvulla temppeliherrojen kappalainen ja papit asettuivat tänne. Luostarikunnan lakkauttamisen jälkeen temppeliherrojen talosta tuli Maltan komennuskunta vuonna 1315, ja se restauroitiin seuraavina vuosina. Villedieun kylässä oleva Pyhän Johannes Kastajan kirkko on entinen spitaalisairaala.

## Tunnettuja kuntalaisia

Maillyn huomattavaan sukuun kuulunut Augustin-Joseph de Mailly oli Maillyn kreivi ja Haucourtin markiisi sekä Ranskan marsalkka.

## Lähteet

## Aiheesta muualla
Haucourt

**Haucourt** voi tarkoittaa seuraavia:

* Haucourt, kunta Ranskassa Oisen departementissa
* Haucourt, kunta Ranskassa Pas-de-Calais’n departementissa
* Haucourt, kunta Ranskassa Seine-Maritimen departementissa
Haussez

**Haussez** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 61 kilometriä Dieppen kaupungista kaakkoon.

Kylä sijaitsee Pays de Brayn alueen laidalla Eptejoen rannalla. Alueelle rakennettiin aikoinaan kolme vesimyllyä, ja niistä on yhä joitakin jälkiä jäljellä. Kylän keskustassa on 1100- ja 1200-luvuilta peräisin oleva Pyhälle Martinukselle omistettu kirkko, jonka kuistia kannattelee kaksi sylinterimäistä kivipylvästä. Pylväiden pinnassa on lukuisia fossiileja, mikä on ominaista paikalliselle kivelle. Kylän keskusaukiolla on myös vanha pesula.

## Lähteet

## Aiheesta muualla
Rouen (1912)

**Rouen** oli Ranskan laivaston lentokoneiden emälaiva ensimmäisessä maailmansodassa ja joukkojenkuljetusalus toisessa maailmansodassa.

## Valmistus
Chemins de Fer de l'Ouest -yhtiö tilasi junalautan Englannin kanaalin liikenteeseen Forges et Chantiers de la Méditerranéelta Le Havresta, jossa köli laskettiin 1911. Alus laskettiin vesille 18. toukokuuta 1912 ja luovutettiin tilaajalle syyskuussa. Ranskan laivasto pakko-otti aluksen elokuussa 1914.

## Palvelus
Alus sijoitettiin Cherbourgiin 2re Escadre légèreen apuristeilijäksi aseistuksenaan kaksi 47 millimetrin tykkiä. Lokakuussa 1914 se oli kanaalin itäosiin sijoitetun osaston lippulaivana ja 1915 kanaalin laivueiden kontra-amiraalin lippulaivana. 

Lokakuussa 1916 se muutettiin lentokoneiden emälaivaksi, jolloin sille valmistettiin kahden lentokoneen hangaari. Marraskuussa lentotoiminta keskeytyi huonon sään vuoksi. Saksan keisarikunnan laivaston sukellusveneen laukaisema torpedo osui 29. joulukuuta 1916 alukseen, jolloin aluksen keula katkesi. Aluksen vauriot korjattiin Cherbourgissa, mutta se ei enää toiminut lentokoneiden emälaivana. Alus palautettiin omistajilleen 1919 ja palautettiin kanaalin liikenteeseen 5. heinäkuuta 1920.

Alus pakko-otettiin toistamiseen 14. maaliskuuta 1940. Se kuljetti 11. toukokuuta joukkoja Vlissingeniin, mutta joutui palaamaan Dieppeen potkurin vaihtoon. Alus osallistui Dunkerquen evakuointiin ja kuljetti 26. toukokuuta 420 haavoittunutta Cherbourgiin. Alus vastaanotti 31. toukokuuta 951 miestä, jotka kuljetettiin samana iltana Doveriin. Alus vastaanotti 2. kesäkuuta 1&nbsp;000 miestä, mutta ajettuaan karille joutui purkamaan miehet maihin. Alus saatiin irti karilta, minkä jälkeen se vastaanotti 1&nbsp;286 miestä ja laski heidät maihin Doverissa. Myöhemmin alus osallistui Cherbourgin, Brestin, Le Havren ja La Pallicen evakuointeihin, jolloin se muun muassa laski miehet maihin La Pallicessa Saint-Jean-de-Luzissa lähellä Espanjan rajaa. Alus oli Bayonnessa aselevon astuessa voimaan.

Saksalaiset valtasivat 30. elokuuta 1940 aluksen, josta tehtiin miinalaiva. Alus liitettiin 24. maaliskuuta 1941 Kriegsmarineen nimellä *Schiff 50*, joka nimettiin 18. marraskuuta *Wullenweveriksi*. Alus oli koealuksena Itämerellä. Alus upposi 25. huhtikuuta 1943 osuttuaan miinaan. Hylky nostettiin elokuussa ja palautettiin palvelukseen. Toisen maailmansodan loputtua alus löytyi pahoin vaurioituneena Kielistä. Alus kunnostettiin 22. maaliskuuta 1946 ja romutettiin 1949 Dieppessä.

## Lähteet
*
*
*

### Viitteet
Kari Kalliokoski

**Kari Kalliokoski** on suomalainen liikuntatutkija, liikuntafysiologi ja filosofian tohtori. Hän valmistui liikuntafysiologian maisteriksi Jyväskylän yliopistosta vuonna 1998 ja väitteli filosofian tohtoriksi (lääketiede) Turun yliopistosta 2001. Tämän jälkeen hän toimi tutkijana Kööpenhaminassa Institute of Sports Medicine Copenhagen -tutkimusyksikössä ja Valtakunnallisessa PET-keskuksessa ja akatemiatutkijana vuosina 2011–2016. Vuodesta 2017 alkaen Kalliokoski on toiminut Valtakunnallisen PET-keskuksen tutkimuspalvelupäällikkönä ja jatkanut myös tutkijan uraansa päätyönsä ohessa. Vuosina 2025–2026 Kalliokoski toimii myös vierailevana professorina Wuhanissa, Kiinassa Huazhongin tiede- ja teknologiayliopistossa. Kalliokoski on sydän- ja verenkiertoelimistön fysiologian dosentti Turun yliopistossa (2004–) ja liikuntametabolian dosentti Jyväskylän yliopistossa (2012–).

Kalliokoski on tutkinut sydän- ja luurankolihaksen verenvirtausta ja aineenvaihduntaa ja niitä sääteleviä mekanismeja liikunnan aikana. Tunnetuimpia hänen tutkimuksistaan ovat kovatehoisen intervalliharjoittelun (HIIT) terveysvaikutuksia käsittelevät tutkimukset, joihin liittyen hän on ollut myös asiantuntijana julkisessa keskustelussa ja eri medioissa.

Vuonna 2013 Kalliokoski sai Suomen Akatemian myöntämän Akatemiapalkinnon yhteiskunnallisesta vaikuttavuudesta.

## Lähteet
Luettelo Suomen opetus- ja kulttuuriministeriön tukemista urheilulajeista 2020–

Suomen opetus- ja kulttuuriministeriö tukee erilaisia lajeja tehostamistuella, jolla tavoitellaan kansainvälistä huippumenestystä. Suomen Olympiakomitean huippu-urheiluyksikkö toimii ministeriön asiantuntijana tukien päätösten valmistelussa ja antaa haetuista tuista lausunnon.

Taulukossa on lueteltu vuodesta 2020 vuoteen 2025 opetus- ja kulttuuriministeriön tukemia urheilulajeja.

Taulukossa kuvattujen lajitukien lisäksi OKM on tukenut urheilua tuilla asiantuntijoille, olympialaisiin valmistautumiseen ja muihin erityishankkeisiin, kuten:

* Milano-Cortina -olympialaisiin valmistautuminen
* MM-kisavalmistautuminen
* Viimeistelyleirit Pariisin olympialaisiin

Avustukset on tarkoitettu kansainväliseen menestykseen tähtäävän huippu-urheiluvalmennukseen ja maajoukkuetoimintaan mukaan lukien paraurheilu.

Lajiliittojen tehostamistukien lisäksi OKM myöntää urheilija-apurahoja suoraan urheilijoille.

### Kesälajien tehostamistuet

### Talvilajien tehostamistuet (olympialajit)

### Paralajien tehostamistuet (kesälajit)

### Paralajien tehostamistuet (talvilajit)

### Kokonaissummat vuosittain

## Lähteet
Alex Felipe

**Alex Aparecido Felipe Santos ** (23. huhtikuuta 1993 – 6. tammikuuta 2026 Uhta, Komin tasavalta, Venäjä) oli brasilialainen futsalpelaaja. Hän edusti Venäjän pääsarjassa pelaavaa Norilsk Nickeliä vuodesta 2020 ja sitä ennen portugalilaista Sportingia.

Felipe oli pelimatkalla Uhtassa kun hän kuoli Uhtan lentokentällä saamaansa sairauskohtaukseen.

## Lähteet
Hodeng-Hodenger

**Hodeng-Hodenger** on kunta Pohjois-Ranskassa Seine-Maritimen departementissa Normandian alueella. Se sijaitsee noin 63 kilometriä Dieppen kaupungista kaakkoon.

Hodeng ja Hodenger olivat kaksi naapuripitäjää, jotka yhdistyivät vuonna 1822. Hodengin kylässä on 1200-luvulla rakennettu Saint-Denisin kirkko. Kirkon kuistin pilarit ovat normandialaisten puuveistäjien 1500-luvulla veistämiä puuveistoksia. Hodenger kylässä oleva Notre-Damen kirkko pystytettiin Vilhelm Valloittajan vuonna 1066 tekemän valloituksen jälkeen. Se on listattu historialliseksi muistomerkiksi vuodesta 2011.


Tiedosto:Église Notre-Dame d'Hodenger - Hodeng-Hodenger.jpg|Notre-Damen kirkko.
Tiedosto:Hodeng - Hodeng-Hodenger.JPG|Saint-Denisin kirkko.


## Lähteet

## Aiheesta muualla
Kevin Kwan

**Kevin Kwan** on singaporelaissyntyinen yhdysvaltalainen kirjailija.

Kwanin *Ökyrikkaat*-trilogian satiiriset romanttiset komediat sijoittuvat Singaporen rikkaiden kiinalaisten maailmaan. Kwan kuuluu itsekin vanhaan  ja menestyneeseen singaporelaiseen sukuun. Hän muutti Yhdysvaltoihin perheensä kanssa 11-vuotiaana, luki Houstonin yliopistossa luovan kirjoittamisen tutkinnon ja muutti New Yorkiin opiskelemaan taidekoulussa. Opiskeltuaan graafista suunnittelua Kwan perusti suunnittelutoimiston.

Kwanin esikoisromaani *Ökyrikkaat aasialaiset* (2013) on käännetty 40 kielelle, ja se on sovitettu myös elokuvaksi. Romaanin aloittaman trilogian kolme kirjaa pitivät vuonna 2018 hallussaan ''The New York Timesin'' bestseller-listan kolmea kärkipaikkaa.

## Romaanit

* *Ökyrikkaat aasialaiset* (*Crazy Rich Asians*, 2013)
* *Ökyrikas tyttöystävä* (*China Rich Girlfriend*, 2015)
* *Ökyrikkaiden ongelmia* (*Rich People Problems*, 2017)
* *Sex and Vanity*, 2020
* *Lies and Weddings*, 2024

## Lähteet
Lauri Karttunen

**Lauri Karttunen** (29. syyskuuta 1941 – 20. maaliskuuta 2022) oli suomalainen kielitieteilijä, joka loi uransa Yhdysvalloissa ja vaikutti merkittävästi mm. kieliteknologian kehittämiseen.

Lauri Karttunen opiskeli suomen kieltä Helsingin yliopistossa vuosina 1960–1964 ja siirtyi sitten jatkamaan opintojaan Yhdysvaltoihin, missä hän samalla työskenteli suomen kielen opettajana Indianan yliopistossa Bloomingtonissa. Hänen väitöskirjansa *Problems of reference in syntax,* jossa käsiteltiin viittaus- ja merkityssuhteita lauserakenteessa erityisesti eksistentiaalilauseen kannalta, valmistui Bloomingtonissa 1969. Jo väitöskirjatyötä aloittaessaan Karttunen rakensi suhteita lukuisiin ohjelmointia ja kieliainesten tietokoneanalyysia kehittäneisiin tutkijoihin, joista myöhemmin tuli kieliteknologia-alan tärkeitä vaikuttajia.

Vuodesta 1967 lähtien Karttunen suoritti kielitieteen jatko-opintoja Texasin yliopistossa Austinissa ja keskittyi täällä erityisesti semantiikan tutkimukseen. Vuosina 1967–1983 hän tutki esimerkiksi indefiniittisyyden (epämääräisyyden) kysymyksiä sekä ns. implikatiivisten ja ei-implikatiivisten verbien semantiikkaa. (Implikatiivisia ovat verbit, joiden täydennyksenä oleva lause tai verbirakenne on totta, esimerkiksi *Jussi *'muisti*' pestä hampaansa* ilmaisee, että Jussi todellakin pesi hampaansa. Lauseesta *Jussi päätti pestä hampaansa* taas ei ilmene, pesikö Jussi hampaansa vai ei.) 1980-luvulla Karttunen alkoi yhdessä Martin Kayn ja Ron Kaplanin kanssa kehittää laskennallisia menetelmiä kielten äännevaihtelujen kuvaamiseksi. Tästä työstä, johon liittyi myös suomalainen kollega Kimmo Koskenniemi, syntyi tutkijaverkosto, joka tuotti useita suurelle yleisöllekin hyödyllisiä eri kielten morfologisia analyysiohjelmia, joiden avulla tietokone esimerkiksi tunnistaa sananmuotoja.

Yliopistomaailman ohella Karttunen toimi tietokone- ja kieliteknologiayrityksissä ja asui kieliteknologiaprojektiensa yhteydessä lähes kymmenen vuotta Ranskassa. Toimittuaan väitöskirjansa valmistumisen jälkeen kymmenisen vuotta Texasin yliopistossa Austinissa hän siirtyi Xerox PARC -tutkimuskeskuksen palvelukseen. Täältä hän jäi eläkkeelle vuonna 2011 mutta jatkoi tuntiopettajana *(adjunct professor)* Stanfordin yliopistossa vielä noin vuosikymmenen ajan. Vuonna 2007 kansainvälinen Tietokonelingvistiikan liitto *([[Association for Computational Linguistics]], ACL)* antoi Karttuselle vuosittain jaettavan elämäntyöpalkintonsa *(ACL Lifetime Award)*; tuolloin 65-vuotias Karttunen oli nuorin tämän palkinnon saanut. 

Karttunen säilytti Yhdysvalloissa asuessaankin Suomen kansalaisuuden ja suomen kielen, jonka hän opetti myös kahdelle tyttärelleen. 

## Lähteet
Ilbars

**Ilbars** (, k. 1516, tai 1525) oli Hivan kaanikunnan perustaja ja ensimmäinen kaani.

Ilbars oli Tšingis-kaanin pojanpojan Šibanin ja Kultaisen ordan kaanin Arabšahin jälkeläisen Bureke-sulttaanin poika. Hän saapui vuonna 1510 kiptšakkien arolta veljensä Bilbarsin kanssa Horezmiin, jonka asukkaat halusivat vapautua Persian šaahin Ismail I:n alaisuudesta. Veljesten johtamat uzbekkipaimentolaiset valtasivat Vazirin, Urgantšin ja koko Horezmin ja perustivat sinne uuden kaanikunnan. Ilbars julistettiin kaaniksi Urgantšissa vuonna 1511.

Ilbars alisti Balkanvuorten ja Mañğyşlaqin niemimaan turkmeeniheimot ja jakoi maan kiptšakkien arolta kutsumiensa sukulaisten kesken. Heistä alkanutta dynastiaa kutsutaan arabšahideiksi, vaikka nimitystä ei ilmeisesti esiinny itämaisissa lähteissä. Klaanien kilpailu synnytti jatkuvia valtataisteluja, jotka johtivat usein kaanien vaihtumiseen. Paimentolaiselämää viettänyt yläluokka verotti Horezmin maanviljelijäväestöä eikä juurikaan luonut kulttuuriarvoja. Dynastian päättymisen tarkka ajankohta ei ole tiedossa, mutta viimeisenä arabšahidina pidetään usein 1600-luvun lopussa kuollutta Muhammad Arangia.

## Lähteet
Arnold Krog

**Arnold Krog** (1856–1931) oli tanskalainen arkkitehti ja kuvataiteilija. Hän valmistui 1879 arkkitehdiksi Kööpenhaminasta Kuninkaallisesta taideakatemiasta mutta harjoitti kuitenkin lähinnä arkkitehtuurimaalausta ja keskittyi sittemmin taideteollisuuteen. Hän oli vuodesta 1885 Kuninkaallisen posliinitehtaan taiteellinen johtaja ja vuodesta 1900 koko tehtaan johtaja. Hänen ansiostaan tehtaan tuotteet nousivat maailmanmaineeseen. Hän sai vaikutteita japanilaisesta taiteesta dekoratiiviseen tyyliinsä, jossa hän käytti aiheina lähinnä kansallisia kasvi- ja eläinaiheita.

## Lähteet

## Aiheesta muualla
Forban (1895)

**Forban** (runkonumero N11) oli Ranskan laivaston torpedovene ().

## Valmistus
Laivaston edustajat aloittivat Normandin kanssa keskustelut 30 solmun nopeuteen kykenevän torpedoveneen kehittämisestä. Alukselle asennettiin Normandin 10. lokakuuta 1894 patentoimat kattilat. Lisäksi aluksella piti säästää painossa, jolloin valittiin kevyemmät 356 millimetrin torpedot käytössä yleisesti olevien 381 millimetrin torpedoiden sijaan. Alus oli ensimmäinen alus, joka saavutti koeajoissa 31 solmun nopeuden.

Alus tilattiin 15. helmikuuta 1892 Chantiers et Ateliers Augustin Normandilta Le Havresta, jossa köli laskettiin 26. huhtikuuta 1893. Alus laskettiin vesille 25. heinäkuuta 1895. Se oli koeajoissa syyskuusta lokakuuhun.

## Palvelus
Alus oli Escadre de la Méditerranéessa, kunnes se siirrettiin 1901 Toulonissa reserviin. Vuodesta 1904 alus oli Tunisian laivastodivisioonassa, kunnes se sijoitettiin 1907 reserviin ja korjattavaksi Touloniin. Alus oli 1908 Algerissa hetken kalastuksenvalvonnassa, josta se siirrettiin Välimeren 3. torpedovenelaivueeseen Bizerteen. Alus siirrettiin toukokuussa 1911 kalastuksenvalvontaan Philippevilleen Algeriaan ja luokiteltiin *garde-pêche à vapeuriksi*. Ensimmäisen maailmansodan alus oli merivalvonnassa Algerissa, Oranissa ja Bizertessä. Se poistettiin pääluettelosta maaliskuussa 1920 ja asetettiin myyntiin Bizertessä. Alus myytiin 20. joulukuuta 1920 Bizertessä romutettavaksi.

## Lähteet
*
*

### Viitteet